kardosdrur/scandi-wiki huggingface dataset:
Græshopper

Græshopper (Orthoptera) er en gruppe af insekter med over 20.000 arter. De har karakteristiske kraftige bagben som de kan bruge til at springe med. Gruppen kaldes også Græshopper og fårekyllinger, samt retvingede insekter. Græshopper har et forholdsvis stort hoved. Munddelene er nedadrettede og bidende. Det første brystleds rygplade er karakteristisk sadelformet. Forvingerne er smalle og skindagtige, mens bagvingerne er brede og klare. Græshopper kan ofte frembringe lyde ved at gnide kitindele mod hinanden eller ved at banke i underlaget. Et høreorgan kan findes på det første par bens skinneben eller på bagkroppens første led.

Levevis 
Græshopper har ufuldstændig forvandling. De mangler altså puppestadiet, der ellers er typisk for mange insekter. Æggene lægges enten enkeltvis eller i kapsler. De afsættes i jorden eller i plantestængler. I Danmark sker overvintringen i ægstadiet og nymferne kommer frem i maj og juni. Hos løvgræshopperne synger, eller stridulerer, hannerne ved at gnide forvingerne mod hinanden, for at tiltrække en hun. Hos de danske arter af markgræshopperne foregår stridulationen ved at bagbenene gnides mod forvingerne eller omvendt. Begge køn kan synge hos markgræshopperne. De voksne dør i september og oktober.

Systematik og udbredelse 

Den systematiske placering har varieret, men de fleste forskere regner nu græshopperne til én afgrænset orden, kaldet enten Orthoptera eller Saltatoria. Tidligere har de beslægtede insektgrupper ørentviste, kakerlakker og vandrende pinde været regnet til samme orden som græshopper (Orthoptera).

Græshopperne inddeles i to hovedgrupper:
 De langhornede græshopper (Ensifera): Ca. 9.500 arter, som omfatter løvgræshopper, fårekyllinger og jordkrebs. De har (med undtagelse af jordkrebsene) antenner som er længere end kroppen.
 De korthornede græshopper (Caelifera): Ca. 10.700 arter, som omfatter markgræshopper og torngræshopper. De har kortere antenner.
Begge grupper findes udbredt over hele verden. Nogle systematikere anser langhornede græshopper og korthornede græshopper for så forskellige, at de bør være i hver sin orden.

Græshopperne opdeles i fra ca. 25 familier til over dobbelt så mange.

Hovedparten af de over 20.000 arter lever i troperne. Der lever mere end 800 arter i Europa, de fleste i Sydeuropa. I Danmark findes 32 græshoppearter fordelt på 6 familier (år 2000).. I 2014 blev yderligere arten rødbenet lynggræshoppe fundet første gang i Danmark.

Se også 

 Insekthormoner

Referencer 

 Hans Hvass, Danmarks Dyreverden, bind 2, Hvirvelløse dyr, side 30-57. 2. udgave, Rosenkilde og Bagger 1978. .
Der var engang...

Der var engang... (eng. titel The Fairytaler) er en tegnefilmserie fra 2003. Det er en række tegnefilm der omhandler H.C. Andersens eventyr. I hvert eventyr, fortæller Hans Christian Andersen der spilles af Henrik Koefoed. Forskellige skuespillere lægger stemmer til.

Eventyr 

 Lille Idas blomster
 Prinsessen på ærten
 Kejserens nye klæder
 Den lille havfrue
 Nattergalen
 Fyrtøjet
 Loppen og professoren
 Den grimme ælling
 Snemanden
 Springfyrene
 De vilde svaner
 Gartneren og herskabet
 Suppe på en pølsepind
 Tommelise
 Rejsekammeraten
 Den standhaftige tinsoldat
 Kærestefolkene
 Den gamle gadelygte
 Svinedrengen
 Skarnbassen
 Hvad fatter gør, er altid det rigtige
 Det er ganske vist!
 Ole Lukøje
 Lykkens galocher
 Klods Hans
 Guldskat
 Grantræet
 Snedronningen
 Flaskehalsen
 Den flyvende kuffert

Stemmer 

 Henrik Koefoed – Hans Christian Andersen

Forskellige stemmer
 Kaya Brüel
 Nicolaj Kopernikus
 Nikolaj Lie Kaas
 Thure Lindhardt
 Klaus Bondam
 Christian Damsgaard
 Jesper Lohmann
 Niels Olsen
 Peter Belli
 Nicolas Bro
 Ditte Gråbøl
 Mette Marckmann
 Thomas Mørk
 Søren Spanning
 Stine Stengade
 Torben Zeller
 Kirsten Olesen
 Søren Fauli
 Lars Hjortshøj
 Dick Kaysø
 Kirsten Lehfeldt
 Sofie Lassen-Kahlke
 Henrik Lykkegaard
 Trine Dyrholm
 Jan Gintberg
 Ann Hjort
 Gordon Kennedy
 Lasse Lunderskov
 Donald Andersen
 Michael Carøe
 Sonja Richter
 Jens Andersen
 Amalie Dollerup
 Mille Lehfeldt
 Per Pallesen
 Kurt Ravn
 Andreas Jensen
 Joachim Helvang
 Silas Addington
 Vibeke Dueholm
 Tine Clasen
 Margrethe Koytu
 Tammi Øst
 Malene Schwartz
 John Hahn-Petersen
 Laus Høybye
 Søren Madsen
 Steffen Addington
 Peter Kær
 Line Kruse
 Flemming Quist Møller
 Søren Hauch-Fausbøll
 Sebastian Jessen
 Anne Marie Helger
 Birgitte Raaberg
 Vigga Bro
 Michael Elo
 Søren Byder
 Flemming Jensen
 Sofus Addington
 Birthe Neumann
 Puk Scharbau
 Michelle Bjørn Andersen
 Pauline Rehné

Eksterne henvisninger
Martine Carol

Martine Carol hvis rigtige navn var Maryse Louise Mourer (16. maj 1920 i Saint-Mandé –  6. februar 1967 i Monaco) var en fransk skuespillerinde. 

Carol var populær i 50erne og blev berømmet for sin skønhed i mange forskellige film. I begyndelsen af 60erne, faldt hendes popularitet, da et nyt fransk sex-symbol ved navn Brigitte Bardot dukkede op på scenen.

Den rolle der i særlig grad gjorde Martine Carol kendt, var rollen som den berømte kurtisane fra det 19. århundrede, Lola Montés i filmen af samme navn instrueret af Max Ophüls.

Hun begik selvmord på et hotel i Monte-Carlo i 1967

Filmografi 
 Miroir (1946)
 Caroline chérie (1950)
 Nana (1954) inspireret af Emile Zolas roman
 Lola Montés (1955) af Max Ophüls med Paulette Dubost
 I don giovanni della costa azzura (1953)
 La toile (1967)

Eksterne henvisninger 

 

Skuespillere fra Frankrig
Personer der har begået selvmord
Øster Søgade

Øster Søgade er en gade i Indre By og Østerbro i København, der går fra Søtorvet til Lille Triangel. Gaden ligger i forlængelse af Vester Søgade og Nørre Søgade, og de tre gader er under et kendt som Søgaderne. Gaden blev navngivet i 1873. Ordet Øster i navnet skal ses som en parallel til Øster Farimagsgade og Øster Voldgade.

På den vestlige side ligger gaden langs med Sortedams Sø, den nordligste af Søerne. Søen er delt i to af dæmningen af Fredensbro. Fredensbro er forbundet med Sølvgade og Webersgade i et tæt trafikeret kryds, der nærmest deler Øster Søgade i to ligesom søen. Omkring krydset ligger der nogle traditionelle etageejendomme fra slutningen af 1800-tallet på den østlige side af gaden. I nr. 32 ligger ejendommen Rørholm, der stod færdig i 1884.

På det meste af stykket mellem Søtorvet og Sølvgade ligger gaden på den østlige side langs med bagsiden af det tidligere Kommunehospitalet. Hospitalet blev opført af Københavns Kommune i 1859-1863 som et af de første byggerier i området udenfor de gamle volde. Hospitalet var en del af forbedringen af byens sundhedsforhold, inspireret af koleraepidemien i 1853. Hospitalet lukkede i 1999, og nu holder Københavns Universitets Center for Sundhed og Samfund til i bygningerne.

Fra Webersgade og det meste af stykket videre nordpå ligger gaden langs med kvarteret Kartoffelrækkerne. Langs en stribe sidegader mellem Øster Søgade og Øster Farimagsgade ligger der her den ene husrække efter den anden, der blev opført efter tegninger af Frederik Bøttger af Arbejdernes Byggeforening i 1873-1899. De blev oprindeligt opført for at skaffe sunde hjem til byens arbejdere men hører nu til byens mere eksklusive kvarterer. Navnet hentyder dels til at de første gader anlagdes i et område, hvor der blev dyrket kartofler sidst i 1700-tallet, og dels til at de lige gulbrune husrækker minder om rækker af hyppede kartofler.

Umiddelbart nordfor Kartoffelrækkerne ligger friskolen Bordings Friskole, der flyttede ind her i 1964. De overtog stedet fra det private Østersøgades Gymnasium, der havde ligger der siden 1895. På det sidste stykke videre til Lille Triangel ligger der traditionelle etageejendomme. Lille Triangel er et fembenet kryds, hvor Øster Søgade møder Øster Farimagsgade, Østerbrogade og Classensgade.

Eksterne henvisninger

Noter 

Gader i Indre By (København)
Gader på Østerbro
Nørre Søgade

Nørre Søgade er en gade i Indre By i København, der går fra Gyldenløvesgade til Søtorvet. Gaden ligger i forlængelse af henholdsvis Vester Søgade og Øster Søgade, og de tre gader er under et kendt som Søgaderne. Gaden fik sit navn i 1873. Ordet Nørre i navnet skal ses som en parallel til Nørre Farimagsgade og Nørre Voldgade.

På den vestlige side ligger gaden langs med Peblingesøen, den midterste af Søerne. Den østlige side udgøres overvejende af traditionelle etageejendomme, iblandet et par yngre kollegaer. Lige syd for Søtorvet ligger Hotel Kong Arthur for enden af en lille blind sidegade. Bygningen var oprindeligt et hjem for lærlinge. Det blev tegnet af Georg Ebbe Wineken Møller og indviet 4. oktober 1882. Den Katolsk-Apostolske Kirke på hjørnet af Nørre Søgade og Gyldenløvesgade blev opført efter tegninger af John Belcher & Son og indviet 1. august 1871.

Eksterne henvisninger

Noter 

Gader i Indre By (København)
Vester Søgade

Vester Søgade er en gade på Vesterbro i København, der går fra Gammel Kongevej til Gyldenløvesgade. Gaden ligger i forlængelse af Nørre Søgade og Øster Søgade, og de tre gader er under et kendt som Søgaderne. Vester Søgade er den yngste af de tre, idet den først kom til i forbindelse med, at Sankt Jørgens Sø blev opgivet som vandreservoir. Gaden blev navngivet omkring 1917. Ordet Vester i navnet skal ses som en parallel til Vester Farimagsgade og Vester Voldgade.

På den vestlige side ligger gaden langs med Sankt Jørgens Sø, den sydligste af Søerne. Søen er delt i to af en dæmning for Kampmannsgade, der også krydser Vester Søgade på halvvejen. Den østlige side af gaden domineres af etageejendommen Vestersøhus, der ligger mellem Kampmannsgade og Gyldenløvesgade. Ejendommen blev tegnet af Kay Fisker and C.F. Møller og stod færdig i 1939. Med sine altankarnapper kom den til at danne forbillede for senere dansk etageboligbyggeri. Bygningen blev fredet i 1994.

På det sydøstlige hjørne ved Gammel Kongevej ligger det 18 etagers Scandic Copenhagen Hotel. Hotellet hed tidligere Hotel Sheraton. Som sådan medvirkede det i en scene i spillefilmen Olsen-bandens store kup fra 1972. Senere i samme film vågner Egon Olsen spillet af Ove Sprogøe op på en bænk ved Vester Søgade.

På det modsatte hjørne ved Sankt Jørgens Sø ligger Tycho Brahe Planetarium, der blev tegnet af Knud Munk og indviet i 1989. Planetariet rummer en mindre udstilling om verdensrummet og rummissioner. Hovedattraktionen er dog den store kuppelsal, hvor der vises IMAX-film om både verdensrummet og naturfænomener.

Eksterne henvisninger

Noter 

Gader på Vesterbro
Voerså

Voerså er et lille fiskerleje i Vendsyssel med , beliggende ca. 14 km fra Sæby. Byen ligger i Region Nordjylland og hører til Frederikshavn Kommune. Navnet "Voerså" kommer af Voers Å der udmunder her.

I udkanten af byen ligger Danmarks længste mole. Stranden er om sommeren tilgængelig for badegæster.

Kilder 

Byer i Frederikshavn Kommune
Den hvide by på Frederiksberg

Den hvide by på Frederiksberg er den populære betegnelse for Frederiksberg Gasværks Arbejderboliger eller Frederiksberg Arbejderes Byggeforening. Dette beboelseskvarter, primært opført til arbejderne på Frederiksberg Gasværk, er beliggende Peter Bangs Vej 27-45/Jyllandsvej 23-25, 24-38/Kronprinsensvej 53-61, 48-54/Folkets Allé 1-43, 2-42/Frihedsvej 1-7, 2-4/Lighedsvej 1-13, 2-8/Broderskabsvej 1-31, 2-18 og er opført 1899-1900.

Boligerne var nødvenddiggjort af, at det nye Frederiksberg Gasværk lå placeret et par kilometer fra bymæssig bebyggelse og uden offentlige transportmidler for gasværksarbejderne til arbejdspladsen. Det motiverede et ønske om boliger nærmere ved værket, og efter vedtagelsen af en ny lov om statslån til arbejderboliger i foråret 1898, stiftede gasværksarbejderne kort efter en byggeforening, Frederiksberg Gasværks Arbejder Byggeforening, der skulle stå for rejsningen af en boligbebyggelse med flerfamilieshuse omgivet af haver.

Således købte den nyetablerede forening en ca. 9 tdr. land stor grund en lille kilometer fra gasværket nær ved Frederiksberg Have, og 1899-1900 opførte foreningen 45 dobbelthuse og 7 enkelthuse med i alt 194 lejligheder samt en forretningsbygning.

Arkitekterne bag bebyggelsen var Gotfred Tvede og Olaf Schmidth, som skabte 7 forskellige hustyper med villaagtigt præg i datidens nymodens palæstil. Arkitekterne var inspireret af 1700-tallets rokokoarkitektur med hvidkalkede fyldige bygningskroppe, frontonprydede gavlkviste, røde teglhængte mansardtage og småsprossede palævinduer. Bebyggelsen er i Kommuneatlas for Frederiksberg tildelt høj bevaringsværdi.

Frederiksberg Arbejderes Byggeforening blev grundlagt 1898. Ved bebyggelsens overgang til selveje i 1922 nedlagdes byggeforeningen og i stedet oprettedes Grundejerforeningen F.A.B. Siden 1944 har foreningens navn været Vejlauget F.A.B.

Se også 
 Arbejdernes Byggeforening
 Frederiksberg Kommunale Funktionærers Boligforening
 Den Sønderjyske By
 Den hvide by i Valby
 Den røde by i Valby
 Lyset i Valby
 Selveje (boligområde)
 Studiebyen

Eksterne henvisninger 
 Den hvide by/FABs hjemmeside

Kilder 
 Kjeld de Fine Licht, En arbejderkoloni på Frederiksberg, Foreningen til Gamle Bygningers Bevaring, København 1977. 
 Den Hvide By – Frederiksberg Arbejderes Byggeforening 1898-1998, for Vejlaget FAB, København 1998.

Kvarterer på Frederiksberg
Etableret i 1900
Beboelsesbygninger i København
Den hvide by i Valby

Den hvide by i Valby er det gængse navn for Grundejerforeningen Trekantens Vejlaug (eller blot Trekanten). Kvarteret blev oprettet af Valby Arbejderes Byggeforening, der var grundlagt 17. maj 1898. Bygningerne stod færdige samme år.

Byggeriet omfatter 77 dobbelthuse med 2 lejligheder i hver halvdel og 4 enkelthuse, ligeledes med 2 lejligheder i hvert, og er beliggende Valby Langgade, Søndre Allé, Vestre Allé og Nordre Allé i Valby.

Arkitekten for boligerne var Christian Mandrup-Poulsen.

Se også 
 Arbejdernes Byggeforening
 Den røde by i Valby
 Lyset i Valby
 Selveje (boligområde)
 Den hvide by på Frederiksberg
 Studiebyen
 Frederiksberg Kommunale Funktionærers Boligforening
 Den Sønderjyske By

Eksterne henvisninger 
 Den hvide bys hjemmeside 
 

Bygninger, konstruktioner og anlæg i Københavns Kommune
Valby
Etableret i 1898
Foreninger i København
Soffy Walleen

Sophie "Soffy" Christine Elisabeth Walleen, født Rosenberg (15. maj 1861 i Spjellerup Sogn – 23. januar 1940 i København) var en dansk skuespillerinde.

Hendes forældre var litteraturhistoriker Carl Rosenberg (1829-85) og Ane Lovise Plum (1833-1874).

Hun medvirkede i stumfilmen Magdalene fra 1910.

Hun giftede sig 7. juni 1884 med skuespiller, teaterdirektør Karl Mantzius (1860-1921), søn af skuespiller Kristian Mantzius og Anna Petrea Jørgensen. I dette ægteskab fik hun datteren Else Louise Mantzius (født 1886), der også blev skuespillerinde.

Ægteskabet blev opløst 1902, hvorefter hun 4. juni 1902 ægtede den finske forfatter, friherre Carl Alphonse Walleen-Bornemann (6. april 1863 i Gränna, Sverige – 28. november 1941 i København), søn af ritmester, friherre Theodor Walleen og den danskfødte Anna Ulrika Louise Bornemann (1834-1916), datter af godsejer Philip Julius Bornemann (1803-1883).

Hun er begravet på Garnisons Kirkegård.

Eksterne henvisninger 
 
 

Teaterskuespillere fra Danmark
Stumfilmskuespillere fra Danmark
Slægten Rosenberg
Danskere i 1800-tallet
Danskere i 1900-tallet
Else Mantzius

Else Louise Mantzius (11. september 1886 i København – 23. maj 1945) var en dansk skuespillerinde.

Hun var datter af kgl. skuespiller, teaterdirektør Karl Mantzius og hustru Soffy Mantzius, siden Walleen, født Rosenberg. Else Mantzius blev den 2. juli 1913 gift i hjemmet på Skovvej 1 i Klampenborg med skuespiller og teaterdirektør Arne Weel. Forinden havde hun været gift med baron Knud Vladimir Walleen af samme slægt som sin moders anden ægtefælle.

Hun er begravet på Bispebjerg Kirkegård.

Filmografi 
 Vingeskudt (1914)
 Verdensgiften (1914)
 Arvetanten (1916)
 Barnet fra Opfostringshuset (1916)
 En Æresoprejsning (1916)

Eksterne henvisninger 
 

Teaterskuespillere fra Danmark
Stumfilmskuespillere fra Danmark
Slægten Rosenberg
Personer fra København
Niall Quinn

Niall John Quinn (født 6. oktober 1966 i Dublin, Irland) er en tidligere irsk fodboldspiller samt fodboldtræner, der spillede som angriber hos de engelske klubber Arsenal F.C., Manchester City og Sunderland A.F.C. Efter sit karrierestop var han desuden en kort overgang manager hos Sunderland.

Med Arsenal F.C. vandt Quinn i 1989 Premier League og var desuden med til at vinde Liga Cuppen i 1987.

Landshold 
Quinn nåede gennem sin karriere at spille 92 kampe og score 21 mål for Irlands landshold, som han repræsenterede mellem 1986 og 2002. Han var blandt andet en del af den irske trup til VM i 1988, samt til VM i 1990 og VM i 2002.

Titler 
Premier League
 1989 med Arsenal F.C.

Liga Cup
 1987 med Arsenal F.C.

Eksterne henvisninger 

 Spillerinfo 

Fodboldspillere fra Irland
Fodboldspillere fra Arsenal F.C.
Fodboldspillere fra Manchester City F.C.
Fodboldspillere fra Sunderland A.F.C.
Personer fra Dublin
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 2002
Pat Jennings

Patrick Anthony "Pat" Jennings (født 12. juni 1945 i Newry, Nordirland) er en tidligere nordirsk fodboldspiller, der spillede som målmand hos de engelske klubber Watford F.C., Tottenham Hotspur og Arsenal F.C. Han var desuden i mere end to årtier en bærende kraft på det nordirske landshold. Han blev i 1976 kåret til PFA Player of the Year i engelsk fodbold.

Med Tottenham Hotspur vandt Jennings i 1967 FA Cuppen, og både i 1971 og 1973 Liga Cuppen. Kronen på værket var en sejr i UEFA Cuppen i 1972. Efter skiftet til Tottenhams ærkerivaler Arsenal F.C. var han her med til at vinde FA Cuppen i 1979.

Landshold 
Jennings nåede gennem sin karriere at spille hele 119 kampe for Nordirlands landshold, som han repræsenterede i hele 22 år mellem 1964 og 1986. Han var blandt andet en del af den nordirske trup til VM i 1982 og VM i 1986.

Titler 
FA Cup
 1967 med Tottenham Hotspur
 1979 med Arsenal F.C.

Liga Cup
 1971 og 1973 med Tottenham Hotspur

UEFA Cup
 1972 med Tottenham Hotspur

Eksterne henvisninger 
 Spillerinfo 

Fodboldspillere fra Nordirland
Fodboldspillere fra Watford F.C.
Fodboldspillere fra Tottenham Hotspur F.C.
Fodboldspillere fra Arsenal F.C.
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Guy Demel

Guy Roland Demel (født 13. juni 1981 i Orsay, Frankrig) er en franskfødt ivoriansk fodboldspiller, der spiller som forsvarsspiller. Gennem karrieren har han optrådt for blandt andet Borussia Dortmund, Nîmes Olympique og Arsenal F.C.

Demel står (pr. marts 2018) noteret for 35 kampe for Elfenbenskystens landshold. Han deltog ved både African Nations Cup i 2006, samt VM i 2006 og VM i 2010.

Eksterne henvisninger 

Fodboldspillere fra Elfenbenskysten
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Nîmes Olympique
Fodboldspillere fra Arsenal F.C.
Fodboldspillere fra Borussia Dortmund
Fodboldspillere fra Hamburger SV
Fodboldspillere fra West Ham United F.C.
Hans-Georg Schwarzenbeck

Hans-Georg Schwarzenbeck (født 3. april 1948 i München, Tyskland) er en pensioneret tysk fodboldspiller, der tilbragte hele sin aktive karriere, fra 1966 til 1981, som forsvarsspiller hos Bundesliga-klubben FC Bayern München. Han nåede at spille 416 kampe og score 21 mål for klubben. 

Med FC Bayern var Schwarzenbeck med til at vinde en række titler. Det blev til seks tyske mesterskaber, tre DFB-Pokaler, tre sejre i Mesterholdenes Europa Cup samt én triumf i henholdsvis Pokalvindernes Europa Cup og Intercontinental Cup.

Landshold 
Schwarzenbeck nåede at spille 44 kampe for Vesttysklands landshold, som han debuterede for i 1971. Han var en del af den tyske trup der blev europamestre ved EM i 1972 og verdensmestre ved VM i 1974 på hjemmebane. Han deltog også ved EM i 1976, hvor tyskerne vandt sølv.

Titler 
Bundesligaen
 1969, 1972, 1973, 1974, 1980 og 1981 med Bayern München

DFB-Pokal
 1967, 1969 og 1971 med Bayern München

Mesterholdenes Europa Cup
 1974, 1975 og 1976 med Bayern München

Pokalvindernes Europa Cup
 1967 med Bayern München

Intercontinental Cup
 1976 med Bayern München

EM
 1972 med Vesttyskland

VM
 1974 med Vesttyskland

Eksterne henvisninger 
 

Fodboldspillere fra Tyskland
Fodboldspillere fra FC Bayern München
Verdensmestre i fodbold
Personer fra München
Bernhard Cullmann

Bernhard Cullmann (født 1. november 1949 i Vesttyskland) er en tidligere tysk fodboldspiller, der tilbragte hele sin aktive karriere, fra 1970 til 1984, som forsvarsspiller hos Bundesliga-klubben 1. FC Köln. Han nåede at spille 341 kampe og score 29 mål for klubben.

Med FC Köln var Cullmann med til at vinde ét tysk mesterskab og tre DFB-Pokaltitler.

Landshold 
Cullmann nåede at spille 40 kampe og score seks mål for Vesttysklands landshold, som han repræsenterede mellem 1973 og 1980. Han var en del af den tyske trup der blev europamestre ved EM i 1980 og verdensmestre ved VM i 1974 på hjemmebane.

Titler 
Bundesligaen
 1978 med FC Köln

DFB-Pokal
 1977, 1978 og 1983 med FC Köln

EM
 1980 med Vesttyskland

VM
 1974 med Vesttyskland

Eksterne henvisninger 
 Spillerinfo

Fodboldspillere fra Tyskland
Fodboldspillere fra 1. FC Köln
Verdensmestre i fodbold
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Karen Degett

Karen Degett (1954 i Århus – 9. februar 2011) var en dansk maler, grafiker, tegner, bygningsudsmykker og projektmager i visualisering og produktion, og bosat i Svarte uden for Ystad i Sverige. Karen Degett var uddannet fra universiteterne i Ålborg, Bergen og Århus samt fra en række internationale studierejser blandt andet Grækenland og Japan. Hun debuterede 1984 i Kvindegallerie 180/KP i Århus og har efterfølgende deltaget i censurerede udstillinger i Danmark, Spanien, Frankrig, Japan, Canada, Slovenien og Skotland. Herudover har hun deltaget i separatudstillinger og andre udstillinger i en række lande.

Karen Degett stiftede sammen med kunstnerne Steen Rasmussen og Tina Gjerulff gruppen Hotel Vanitas.

Karen Degett døde den 9. februar 2011 af kræft.

Eksterne henvisninger 
 Hotel Vanitas

Referencer 

Malere fra Danmark
Grafikere fra Danmark
Tegnere fra Danmark
Personer døde af kræft
Norman Foerster

Norman Foerster (14. april 1887 – 1. august 1972) var en amerikansk professor og kritiker, født i Pittsburgh, Pennsylvania, USA. 

Foerster var især kendt for sin ledende funktion i den litterære bevægelse New Humanism, der opstod i det tidlige 20. århundrede. Norman Foerster var professor i engelsk på universitetet i North Carolina i årene 1914-1930 og siden på universitetet i Iowa fra 1930 til 1944.

Ekstern henvisning 
 Student’s Encyclopedia

Personer fra USA
Sudirman Cup 2007

Sudirman Cup 2007 var den 10. udgave af Sudirman Cup – verdensmesterskabet i badminton for mixed landshold. Mesterskabet blev arrangeret af Badminton World Federation og afviklet i Glasgow, Skotland i perioden 11. – 17. juni 2007.

Mesterskabet blev afviklet i seks niveauer med deltagelse af i alt 48 hold, hvor det kun var de otte hold i det øverste niveau (gruppe 1), der havde mulighed for at vinde selve Sudirman Cup-pokalen. I de øvrige niveauer spillede holdene om op- og nedrykning mellem niveauerne til næste Sudirman Cup.

Surdirman Cup-titlen blev vundet af Kina, der vandt mesterskabet for anden gang i træk og sjette gang i alt. I finalen besejrede kineserne Indonesien med 3-0. Bronzemedaljerne gik til England, som dermed vandt medaljer ved Sudirman Cup for første gang, og Sydkorea. Efter at have besejret Malaysia med 3-2 i en placeringskamp endte Danmark på femtepladsen. Det var Danmarks dårligste placering ved Sudirman Cup indtil da.

Samlet rangering

Kilder / eksterne henvisninger 
Badminton World Federation – Sudirman Cup  
Tournamentsoftware.com – Li Ning Sudirman Cup 2007 

2007
Badminton i 2007